වසර හාරසියයක් තරම් ඉපැරැණි තැන්නහේන ශ්‍රී මුදලින්දාරාම පුරාණ විහාරස්ථානයේ පිහිටා ඇති මෙතෙක් කිසිවකුට හඳුනා ගැනීමට නොහැකි වූ අරුම පුදුම ගසේ මේ කාලයේදී පිරෙන්නට සුදු පැහැති අලංකාරවත් මල් පිපී තිබේ.වසරකට වරක් පිපෙන මේ මල්වලින් අමුතුම සුවඳක්ද හමයි.ශ්‍රී ලංකාවේ මෙතෙක් හඳුනාගෙන ඇති කිසිදු ශාකයකට මේ ගසේ කොළ, මල් හෝ අතු, පොතු සමානකම් නොපෙන්වන බව පේරාදෙණිය උද්භිද උද්‍යානය මඟින්ද පවසා ඇති බව විහාරාධිපති බඹරගල ධම්මකිත්ති හිමියෝ පෙන්වා දෙති.විහාරාධිපති බඹරගල ධම්මකිත්ති හිමි, විහාරස්ථානයේ පැරැණි විහාරගෙට ආසන්නයේ පිහිටා තිබෙන ගස එහි පිහිටීම හරිම අමුතුයි.මෙතෙක් හඳුනා ගැනීමට නොහැකි වූ මේ අපූරු ගස පැරැණි විහාර ගෙට නැමී පිහිටනවා.ගසට හිරු එළිය ලැබෙන පැත්තට කඳ නැමුනද එහි ඉහළ අතු පතර නැමී පවතින්නෙ හිරු එළිය ලැබෙන පැත්තට ප්‍රතිවිරුද්ධව විහාර ගෙය දෙසටයි.හිමිදිරියේ උදෑසන මෙය නිරීක්ෂණය කරන විට ඇටි කුකුළො ඇවිත් මෙහි අතු කඩාගෙන යනවා දක්නට ලැබෙනවා.